**SVEUČILIŠTE U ZAGREBU**

**AKADEMIJA DRAMSKE UMJETNOSTI**

**Trg maršala Tita 5, Zagreb**

Na temelju članka 107. stavka 1. Zakona o znanstvenoj djelatnosti i visokom obrazovanju (NN broj: 123/03, 198/03, 105/04, 174/04, 2/07, 46/07, 45/09, 63/11, 94/13, 139/13 **101/14 i 60/15**), Zakona o plaćama u javnim službama (NN broj: 27/01 i 39/09), Pravilnika o radu Akademije dramske umjetnosti, od lipnja 2016., uz suglasnost povjerenika Podružnice sindikata, na prijedlog dekanice Akademijsko Vijeće je na svojoj sjednici održanoj dana 20. prosinca 2016. donijelo

**P R A V I L N I K**

**O IZVORIMA I NAČINU RASPODJELE VLASTITIH I NAMJENSKIH PRIHODA**

**Članak 1.**

**UVOD**

1. Ovim Pravilnikom se utvrđuju izvori **vlastitih i namjenskih prihoda** Akademije dramske umjetnosti (u daljnjem tekstu Akademija) ostvareni **u obavljanju programa osnovne i dopunske djelatnosti,** te uređuje način njihova korištenja.
2. Akademija se može **financirati** samo iz onih izvora koji ne utječu na njezinu neovisnost i dostojanstvo. Vlastiti i namjenski prihodi mogu se ostvarivati samo djelatnostima koje ne štete ostvarenju osnovnih zadaća Akademije.

**Članak 2.**

**VLASTITI PRIHODI**

1. **Vlastiti prihodi** jesu prihodi koje Akademija ostvaruje od obavljanja poslova na tržištu i u tržišnim uvjetima, a koji se **ne financiraju iz Državnog proračuna.**
2. **Vlastite prihode** ostvarene na tržištu i u tržišnim uvjetima koji se ***ne financiraju iz Državnog proračuna*** čine prihodi od:
3. **Programa nastavne djelatnosti - preddiplomski i diplomski studiji**
4. **Programa nastavne djelatnosti - poslijediplomski studij**
5. **Obrazovnih programa koji se ne smatraju studijima u smislu odredbi Zakona o znanstvenoj djelatnosti i visokom obrazovanju (tečajevi, seminari, radionice, konferencije i drugi edukativni programi trajne izobrazbe i sl.)**
6. **Znanstveno-istraživačkih i umjetničkih projekata (domaći i međunarodni)**
7. **Stručnih projekata, elaborata i ekspertiza**
8. **Izdavaštva i nakladničke djelatnosti**
9. **Iznajmljivanja prostora i opreme koji nisu neophodni za nesmetano obavljanje djelatnosti sukladno načelu dobrog financijskog upravljanja**
10. **Prodaje proizvoda i usluga koji su rezultat znanstvene, umjetničke i stručne djelatnosti**
11. **Druge zakonite djelatnosti koje nisu financirane iz Državnog proračuna**

**Članak 3.**

**NAČIN RASPODJELE VLASTITIH PRIHODA**

1. Iz prihoda iz čl. 2. Stavak 2. podmiruju se rashodi nastali ostvarivanjem vlastite djelatnosti
2. Dio prihoda iz čl. 2. stavka 2. koji Akademija stječe na tržištu obavljanjem vlastite djelatnosti izdvaja se u Fond za razvoj Sveučilišta i to:

* **3%** od prihoda iz točke **a)** *(preddipl. i dipl.studiji)*
* **2%** od prihoda iz točke **b)** *(poslijedipl.studiji)*
* **1%** od prihoda iz točaka **c), d), e), f)** *(obraz.progr., znanst.,istr., umjetnički str.proj.i izd. djel.)*
* **6%** od prihoda iz točke **g)** *(iznajmljivanje prostora i opreme)*
* **3%** od prihoda iz točaka **h), i)** *(prodaja proizv. i usluga i ostali nespomenuti prihodi)*

1. Ostatak prihoda nakon izdvajanja iz st. 1. i 2. raspoređuje se na način:

* **Najmanje 30% za podmirenje izdataka za unapređenje djelatnosti**
* **Do 70% za ostale materijalne rashode za redovito poslovanje i za plaćanje zaposlenika (prekovremeni rad, rad iznad norme, dodaci na plaću)**

**Članak 4.**

**NAMJENSKI PRIHODI**

1. **Namjenski prihodi** jesu:
2. Pomoći
3. Donacije, darovi i sponzorstva
4. Prihodi za posebne namjene
5. Namjenske prihode iz čl. 4. st. 1. točka **c)** – prihodi za posebne namjene, čine prihodi čije su korištenje i namjena utvrđeni posebnim propisima, a koje korisnik ostvaruje obavljanjem poslova iz svoje osnovne djelatnosti, a koje čine:
6. **Ostali prihodi za posebne namjene** - sredstva koja Akademiji uplaćuju Agencije i nenadležna Ministarstva za prihod bez protučinidbe (znanstveno istraživački projekti HRZZ, Projekti i programi sufinancirani na natječajima (Ministarstvo kulture, HAVC, ...)
7. **Sufinanciranje cijene usluge, participacije i slično** – participacije studenata u troškovima studija na akreditiranim studijskim programima sastoje se od školarina, plaćanja ECTS bodova i ostalih prihoda kojima studenti sudjeluju u troškovima studija (troškovi razradbenog postupka, upisnine, potvrde, molbe, diplome i sl.)

**Članak 5.**

**NAČIN RASPODJELE NAMJENSKIH PRIHODA**

1. Namjenski prihodi iz čl. 4. st. 1. Točke a) i b) troše se na način:

* **Točka** **a) Pomoći** – u cijelosti za namjene za koje su utvrđene ugovorom ili drugim pisanim oblikom namjene. Ako namjena nije izričito navedena sredstva se troše za redovno poslovanje Akademije.
* **Točka b) Donacije, darovi i sponzorstva** – u cijelosti za namjene za koje su utvrđene ugovorom ili drugim pisanim oblikom namjene. Ako namjena nije izričito navedena sredstva se troše za redovno poslovanje Akademije.

1. Namjenski prihodi iz čl. 4. st. 2. točka a) Projekti i programi po natječajima u cijelosti za namjenu prema ugovorima ili drugim pisanim oblikom namjene.
2. Namjenski prihodi iz č. 4. st. 2. točka b) Sufinanciranje cijene usluge raspoređuju se i troše:

* 3% od prihoda izdvaja se u Fond za razvoj Sveučilišta
* Najmanje 30% od prihoda za podmirenje izdataka za unapređenje djelatnosti
* Do 67% od prihoda za ostale materijalne rashode za redovito poslovanje i za plaćanje zaposlenika (asistenti-razvojna radna mjesta u dijelu za plaće i materijalna prava koje plaća Akademija, prekovremeni rad, rad iznad norme, dodaci na plaću).

**Članak 6.**

**UNAPREĐENJE DJELATNOSTI**

Pod unapređenjem djelatnosti podrazumijeva se:

- Provođenje aktivnosti u svrhu ostvarivanja ciljeva sukladno Odluci dekana o izabranim ciljevima po Programskom ugovoru

- Troškovi poslovanja koji se evidentiraju na kontima skupine 42 (rashodi za nabavu dugotrajne imovine)

- Troškovi poslovanja koji se evidentiraju na kontu 3213 (stručno usavršavanje zaposlenika), 3224 (materijal i dijelovi za tekuće i investicijsko održavanje i 3232 (usluge tekućeg i investicijskog održavanja).

**Članak 7.**

**PLAĆANJE ZAPOSLENIKA**

Dio prihoda iz čl. 3. st. 3. i čl. 5 st. 3. može se upotrijebiti za plaćanje zaposlenika Akademije za slučajeve i na način:

* Za plaćanje zaposlenika izvan COP-a (Centralni obračun plaća-Državni proračun), a prema koeficijentima iz Uredbe o nazivima radnih mjesta i koeficijentima složenosti poslova u javnim službama – razvojna radna mjesta asistenata.
* Za plaćanje dodatka na plaću ili prekovremenih sati zaposlenicima koji neposredno i posredno sudjeluju u ostvarivanju prihoda na tržištu od vlastite djelatnosti, te im je time uvećan opseg poslova, kao postotno uvećanje plaće sukladno povećanom opsegu poslova, a temeljem obrazloženog pisanog zahtjeva i Odluke dekana/ice, za rad u toku radnog vremena. Plaćanje dodatka ili prekovremenih sati traje dok traju i opisani poslovi.
* Za plaćanje dodataka na plaću zaposlenicima kojima je trajno povećan obim poslova, kojima su dodani novi poslovi, obveze i odgovornosti, temeljem pisanog obrazloženog zahtjeva i Odluke dekana/ice. Povećanje može biti izraženo u koeficijentu ili postotku, ali ne može biti veće od 50% plaće (koeficijenta osnovne plaće ili bruto plaće.)
* Plaćanje dodatka odobrava se na godinu dana, nakon čega se provodi vrjednovanje poslova prema ponovljenom zahtjevu i eventualno novonastalim okolnostima.
* Za plaćanje prekovremenih sati zbog zamjene odsutnog zaposlenika, a najviše mjesečno do zakonskog maksimuma, temeljem naloga dekana/ice, prema ovjerenom izvješću o odrađenim satima.
* Za ostale eventualne nenavedene jednokratne ili mjesečne dodatke na plaću nastale temeljem objektivnih okolnosti uzimajući o obzir kriterije vrednovanja rada: odgovornost i stručnost, kreativnost, proaktivnost, opseg i zadane rokove, koje određuje dekan/ica svojom posebnom Odlukom.

**Članak 8.**

**ZAVRŠNE ODREDBE**

Vlastiti i namjenski prihodi Akademije ostvareni iz izvora utvrđenih u čl. 2 i čl. 4. Ovog Pravilnika vode se za svaki izvor posebno, a u okviru jedinstvenog žiro-računa Akademije.

**Članak 9.**

Danom stupanja na snagu ovog Pravilnika prestaje važiti Pravilnik o mjerilima za korištenje vlastitih prihoda Akademije od 31.10.2002.g.

**Članak 10.**

Ovaj Pravilnik stupa na snagu osmog dana od objave na oglasnoj ploči Akademije i web stranicama Akademije.

**Dekanica**

**izv. prof. art. Franka Perković Gamulin**